

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 024-08/22-01/01

URBROJ: 2196-28-03-22-6

Tovarnik, 16.2.2022.

VIJEĆNICIMA OPĆINSKOG VIJEĆA

OPĆINE TOVARNIK

**PREDMET: Prijedlog odluke o naknadi za novorođeno dijete**

PRAVNA OSNOVA: članak 31. Statuta Općine Tovarnik ( „Službeni vjesnik“ Vukovarsko-srijemske županije br. 3/21 )

PREDLAGATELJ: Načelnik Općine Tovarnik

IZVJESTITELJ: pročelnica JUO Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Na temelju članka \_\_\_ Statuta Općine Tovarnik (''Službeni vjesnik'' Vukovarsko-srijemske županije br. 3/21 ) Općinsko vijeće Općine Tovarnik, na\_\_\_\_ sjednici održanoj \_\_\_2022. god. d o n o s i

**ODLUKU O NAKNADI ZA NOVOROĐENO DIJETE**

**Članak 1.**

Ovom se Odlukom uređuju iznos naknade za novorođeno dijete na području Općine Tovarnik ( u nastavku teksta: naknada ),te uvjeti i postupak dodjele i isplate naknade.

**Članak 2.**

Iznos jednokratne naknade za novorođeno dijete iznosi kako slijedi:

6.000,00 kn za prvo i drugo dijete

7.500,00 kn za treće dijete

9.000,00 kn za četvrto i svako sljedeće dijete

Za treće dijete koje se rodi, Općina će isplaćivati, osim iznosa iz prethodnog stavka, još i 1.500,00 kn godišnje, zaključno s navršenom šestom godinom djetetova života uz uvjet da roditelj odnosno skrbnik te novorođeno dijete ima prebivalište i boravište u Općini Tovarnik

Za četvrto i svako sljedeće dijete, Općina će isplaćivati, osim iznosa iz stavka 1. ovoga članka , još i 2.000,00 kn godišnje, zaključno s navršenom šestom godinom djetetova života uz uvjet da roditelj odnosno skrbnik te novorođeno dijete ima prebivalište i boravište u Općini Tovarnik

**Članak 3.**

Roditelj/skrbnik novorođenog djeteta podnosi vlastoručno potpisan zahtjev za isplatu naknade iz članka 2. ove Odluke, uz koji mora priložiti:

* Preslika osobne iskaznice roditelja
* Rodni list novorođenog djeteta
* rodne listove ostale djece
* Uvjerenje o prebivalištu za roditelje, novorođeno dijete i ostalu djecu
* Izjavu roditelja da nemaju prijavljeno boravište izvan mjesta prebivališta
* Potvrdu o nepostojanju duga prema Općini Tovarnik te općinskim tvrtkama ili ustanovama, ne stariju od 30 dana od dana podnošenja zahtjeva -pribavlja Općina Tovarnik po službenoj dužnosti
* Broj računa na koji će naknada biti isplaćena

Zahtjev se podnosi u roku od 6 mjeseci od rođenja djeteta.

**Članak 4.**

Isplatu iznosa iz članka 2 ove Odluke odobrava ili odbija Načelnik Općine Tovarnik nakon utvrđivanja bitnih činjenica

**Članak 5.**

U slučaju sumnje u boravište podnositelja zahtjeva, Načelnik Općine Tovarnik će zatražiti očitovanje nadležne policijske uprave o boravištu istih.

**Članak 6.**

Danom stupanja na snagu ove Odluke, prestaje važiti Odluka o isplati naknade novorođenoj djeci na području Općine Tovarnik ( „Službeni vjesnik“ Vukovarsko-srijemske županije br. \_\_\_\_\_) osim članka 2. stavka 3. i 4. koji ostaju na snazi do iskorištenja prava priznatih odredbama navedenih stavka.

Prava na isplatu ostvareno prema članku 2. stavku 3. i 4. Odluke o isplati naknade novorođenoj djeci na području Općine Tovarnik ( „Službeni vjesnik“ Vukovarsko-srijemske županije br. \_\_\_\_\_), podnositelji zahtjeva ostvaruju pod istim uvjetima do navršene šeste godine djetetova života.

**Članak 7.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

***PREDLAGATELJ***

***Anđelko Dobročinac, dipl.ing., općinski načelnik***